Բարձիթողի վիճակը և մեկը մյուսին հաջորդող խայտառակությունները Շիրակի պետհամալսարանում շարունակվում են արդեն երկու տարի...2017 թ-ի տարեվերջին տեղեկացրեցի,որ, ի տարբերություն հայաստանյան մյուս բուհերի ռեկտորների,ովքեր դեկտեմբերի վերջին օրերին իրենց բուհերի հոգաբարձուների խորհուրդների նիստեր հրավիրեցին և ներկայացրեցին սեփական հաշվետվությունները,Շիրակի պետհամալսարանի ռեկտոր Սահակ Մինասյանը ֆուրշետ էր կազմակերպել...Նա մեծ հաճույքով պարի էր բռնվել դասախոսների հետ և թքած ունի հաշվետվություն ներկայացնելու վրա...Սակայն իմ գրառումն( https://web.facebook.com/gagik.hambaryan/posts/1577941842289759?pnref=story ) ուղղակի հիստերիա առաջացրեց կրթական գործի Կոլումբոս ռեկտորի մոտ,ով բուհի լրատվական ծառայությանը հրահանգեց շատ արագ տեսանյութ պատրաստել և այդպիսով փոխարինել գոյություն չունեցող ռեկտորի հաշվետվությունն այսպես կոչված "կլիպով"...Պարոն Մինասյանը,ինչպես միշտ,փորձեց կրեատիվ լինել...Եթե հայաստանյան մյուս բուհերի ռեկտորները բավական երկար ժամանակ են ծախսում և պատրաստվում հաշվետվություն ներկայացնելուն,ապա Սահակ Մինասյանը ընդամենը 12 րոպեանոց մի խայտառակ ինքնագովազդային տեսահոլովակ է ներկայացրել հանրությանը,որը նույնիսկ ցուցադրվել է մարզային որոշ հեռուստաընկերությունների կողմից...Ինչպես ասում են՝"Ավելի լավ է չներկայացներ...":